दूतावास आफैंले ५ सय ३० नेपाली कामदारको समस्या समाधान गरेको जनाएको छ । ‘कम्पनीबाट भागेर अन्यत्र काम गरिरहेका, कतारी परिचयपत्र नलगाएका तथा परिचयपत्रको म्याद सकिएको ६ महिनाभन्दा बढी भइसकेका ४ सय १६ नेपालीलाई कतार सरकारको खोज तथा अनुगमन विभागबाट नेपाल पठाइएको छ,’ दूतावासद्वारा जारी विज्ञप्तिमा भनिएको छ । विभागको डिपोर्टेसन सेन्टरमा १ सय ४१ नेपाली छन् । उनीहरूलाई प्रक्रिया पूरा गरेर नेपाल पठाउने तयारी भइरहेको दूतावासले जनाएको छ ।
